Անսահման կտավ

**Անսահման կտավը** (անգլերեն «Infinite canvas») հայեցակարգ է, որտեղ տեսականորեն թվային կոմիքսի էջի չափերը կարող են անսահման լինել, և, հետևաբար, նման կոմիքսները չեն սահմանափակվում իրենց տպագիր օրինակներում օգտագործվող ստանդարտ էջերի չափերով: Նկարիչը կարող է ցանկացած երկարությամբ մեկ «էջի» վրա պատկերել մի ամբողջ կոմիքս: Տերմինն առաջին անգամ հայտնվել է «Վերահորինելով կոմիքսները» («Reinventing Comics») գրքում, որը գրել է ամերիկացի կոմիքսների տեսաբան Սքոթ ՄակՔլաուդին 2000 թվականին։ Լրագրողները այս գաղափարին արձագանքեցին կասկածանքով, քանի որ «Վերաստեղծելով կոմիքսների» հրապարակումից հինգ տարի անց հայեցակարգը լայնորեն չէր ընդունվել։ Վեբկոմիքսը հիմնականում ներկայացվել է կոմիքս սթրիփերի տեսքով, որոնք հեշտությամբ տեղավորվում է էկրանին։ Շատ արվեստագետներ փորձեր են արել անսահման կտավի հետ, սակայն հենց կոմիքսներն էին, որոնց թիվը առցանց աճում էր, որ տարիների ընթացքում որոշակի ժողովրդականություն ձեռք բերեցին:

Անսահման կտավ օգտագործող կոմիքսների վառ օրինակ է «Որդանաշխարհի սագան» («The Wormworld Saga»), որի յուրաքանչյուր գլուխ զբաղեցնում է մեկ վեբ էջ և տրված է առանց ընդհատումների։

## Նկարագրություն
Կոմիքսների գրքերում վահանակները տեղավորվում են ըստ էջի՝ այդպիսով սահմանափակելով նկարիչներին: Իր 2000թ. «Կոմիքսների վերահայտնագործում» գրքում նկարիչ Սքոթ ՄաքՔլուդն առաջարկում է, որ վեբ էջը լուծում է խնդիրը: Մոնիտորի «էջ» դարձնելու փոխարեն ՄակՔլուդն առաջարկում էր այն դարձնել «պատուհան», որը բացվում է անսահման կտավի վրա։ Վեբկոմիքսների նկարիչը կարող է ընթերցողին հնարավորություն տալ մեծացնել և փոքրացնել կոմիքսն՝ անսահման մեծ դարձնելով: ՄակՔլուդը գրում էր, որ վեբկոմիքսները կարող են պատրաստվել ցանկացած ձևի. ուղղահայաց՝ աշտարակի նման, հորիզոնական, անկյունագծով ինչպես իջնող սանդուղք կամ նույնիսկ եռաչափ՝ պտտվող խորանարդի նման։

## Պատմություն
2008 թվականին տված հարցազրույցում Սքոթ ՄակՔլաուդն ասաց, որ իր «Վերաստեղծելով կոմիքսները» գրքում « ես բարձր նշաձող էի դրում իմ առջև՝ հույս ունենալով, որ մենք կարող ենք արմատական փոփոխություններ մտցնել ավանդական կոմիքսների մեջ», նշելով, որ «օնլայն կոմիքսների մեծ մասը դեռևս բավականին պահպանողական է ձևաչափով և ոճով», բայց նաև «այդ ուղղությամբ մի քանի տպավորիչ քայլեր են արվել»: ՄակՔլաուդը խոստովանել է, որ ինքը դեռևս հետևում է այն ամենին, ինչ պետք է տեղի ունենար, որպեսզի անսահման կտավը ստեղծվի և «վեբ հավելվածների՝ աշխատասեղանի հավելվածների պես հուսալի լինելու գաղափարը մեզ ավելի մոտ է բերել այն հույսին, որ վերջապես կկարողանանք ստեղծել այդ տարածքները անխափան ձևով առցանց: Այս պահին դա անելը շատ դժվար է»։ 

2014 թվականին ՄակՔլաուդն հայտարարել է, որ «առանց հուսալի ֆինանսական կառուցվածքի՝ այս փորձարարական վեբկոմիքսներին աջակցելու համար, շատ մարդիկ պարզապես գտնում են վարձատրվող իրական աշխատանք»։

Անկախ ձևաչափի սկզբնական հանրաճանաչությունից, մեծ թվով նկարիչներ տարիների ընթացքում ստեղծել են անսահման կտավներով վեբկոմիքսներ. «Պատմություններ մեդիայի կոնվերգենցիայի դարաշրջանում» («Storytelling in the Media Convergence Age») գրքում նկարիչ Դենիել Գուդբրյուն նշում է, որ «անսահման կտավը մնում է հանրաճանաչ ընտրություն վեբկոմիքս ստեղծողների շրջանում»: Անսահման կտավն ավելի մեծ հաջողություն է գրանցել Եվրոպայում և Ավստրալիայում, քան Հյուսիսային Ամերիկայում։ Այն մեծ ժողովրդականություն է ձեռք բերել հարավկորեական վեբթուններում:

## Գրականություն
* 

## Արտաքին հղումներ
* «Որդանաշխարհի սագա» («The Wormworld Saga») - https://wormworldsaga.com/chapters/chapter01/en/

## Ծանոթագրություններ

Կատեգորիա:Թվային արվեստ
Կատեգորիա:Կոմիքս